钦定古今图书集成/理学汇编/学行典/第250卷 > 张复
## 钦定古今图书集成/理学汇编/学行典/第250卷 > 张复

按《休宁县志》：张复，字子远，东乡黎阳人。家贫，躬耕读
书以自娱。师事黄梅瞿九思，尽得其性命之学。九思
被冤陷于狱，复与瞿孺子走都门，诣阙上书，白九思
冤。时首辅张居正闻复名而延之宾位，与语大悦，劝
之仕，弗许；欲赠以金帛，弗屑也。归筑茅屋自耕以养
其母，怡然自适。著有《爨下语》四卷，《孝经本则》一卷，《小
儿语》一卷，皆格言警世，有益后学。至今黄州临坪镇
有张夫子祠。